Eesti Jäähokiliit | Eesti U20 noortekoondis alustas Tondiraba jäähallis treeninglaagrit
Eesti U20 noortekoondis valmistub Tondiraba jäähallis toimuvas treeninglaagris pühapäeval Šotimaal algavaks MM-i II divisjoni A-grupi turniiriks.
Erinevatel põhjustel ei liitunud Eesti U20 koondisega neli põhimängijat – Robert Arrak ja Nikita Kozõrev loobusid kutsest, Rasmus Kiik ja Morten Arantez Jürgens jäävad kõrvale vigastuse tõttu. Samuti ei liitunud koondisega väravavaht Carter Tahk, kellele Rahvusvaheline Jäähokiföderatsioon (IIHF) pole seni väljastanud luba Eesti koondises mängimiseks.
“Meil on väga töökas meeskond ning osavad mängijad. Kahjuks jäävad neli võtmemängijat MM-ilt eemale, peame ilma nendeta hakkama saama. Meie eesmärk on medalile mängida. Suurbritannia ja Jaapan on väga tugevad vastased, samuti Lõuna-Korea. Paljud meie mängijad on noored ning saavad mängida ka kevadel U18 koondises, seepärast valmistume U20 MM-iks samamoodi kui koduseks U18 MM-turniiriks, kus meie eesmärgiks on kuldmedal,” ütles Eesti koondise peatreener Spiros Anatasiadis.
“Meil pole algavaks MM-iks koos just kõige parem meeskond, aga need mängijad, kes on kohal, üritavad MM-turniiri võita ja annavad endast kõik. Meie meeskonnas on kõik omavahel head tuttavad – kõik suhtlevad hästi omavahel nimg hoiavad kokku. Spirosega oleme hästi kohanenud, ega midagi väga uut polegi – mõned harjutused on teised, muidu on kõik sama kui varem,” ütles Eesti koondise ründaja Andre Linde.
“Oleme laagris kokkumängu treeninud ja ma arvan, et kõik on turniiriks valmis. Arvan, et meil on väga head kolmikud – kõik teevad tööd ja on suutelised mängima. Uue treeneriga oleme hästi kohanenud – Spiros õpetab meile teistsugust hokit ning see pakub vaheldust, samuti saab harjutada inglise keelt,” leidis koondise ründaja Kristofer Jõgi.
Täna õhtul kell 20:30 kohtub Eesti U20 koondis Tondiraba jäähallis kontrollmängus HC Vipersiga ning neljapäeval kell 20:20 HC Vikingiga. Mõlemad kohtumised on publikule tasuta.
IIHF U20 MM-i II divisjoni A-grupi turniir toimub 10. kuni 16. detsembrini Suurbritannias, Šotimaal, Dumfries´i linnas. Eesti koondisele pakuvad konkurentsi Suurbritannia, Jaapan, Rumeenia, Holland ja Lõuna-Korea.
1 – Christopher-Kullervo JÕGI – KJT Haukat Järvepää (FIN)
25 – Oliver SOOVIK – Halmstad HF (SWE)
29 – Daniil ERPORT – Tallinna HC Viking
30 – Mark TEOR – Tallinna HC Viking / Narva PSK
2 – Paul-Hendrik LAOSMA – Lennoxville Bishop’s College (CAN)
3 – Deniss SASKIN – KJT Haukat Järvenpää (FIN)
4 – Eduard SLESSAREVSKI – KJT Haukat Järvenpää (FIN)
5 – Pavel PROKOPENKO – Tartu Kalev-Välk
7 – Saveli NOVIKOV – Tallinna HC Viking
18 – Grigory BARANCHUKOV – Chernye Vorony VshE Moskva (RUS)
23 – Artjom ANUFRIEV – KJT Haukat Järvenpää (FIN)
24 – Dmitri PATRUŠEV – Narva PSK
6 – Kristofer JÕGI – Jokerit Helsingi (FIN)
8 – Jegor ROMANOV – Tallinna HC Vipers
9 – Nikita JEFREMOV – Tallinna HC Viking
10 – Dmitri KUZNETSOV – Tartu Kalev-Välk
11 – Allan SAAR – Nynäshamns IF (SWE)
12 – Maksim SIMONOV – KJT Haukat Järvenpää (FIN)
13 – Artemi ALEKSANDROV – Nynäshamns IF (SWE)
14 – Nikita PUZAKOV – Narva PSK
15 – Jegor NEVZOROV – Narva PSK
16 – Andre LINDE – KJT Haukat Järvepää (FIN)
19 – Vladimir NESTERTŠUK – KJT Haukat Järvenpää (FIN)
21 – Mark TIHHOMIROV – Tartu Kalev-Välk
22 – Harri KOLL – West Sound Warriors (USA)
26 – Kristian SIMSON – Tallinna HC Viking
Peatreener: Spiros ANASTASIADIS
Abitreener: Ilja KIRITŠEVSKI
Abitreener: Toivo SUURSOO
Hooldaja: Indrek HÄMARSALU
Koondised Meistriliiga Muu Noored Uudised